Vastavalt „Integreeritud mereseire arendamise toetuse“ § 13 lg 4 kohaselt esitab Veeteede Amet projekti lõpparuande.

Projekti tegevused planeeriti ja realiseeriti vastavalt Veeteede Ameti esitatud projektitaotlusele ja vastavalt Maaeluministri käskkirjale 17.01.2018 nr 11 ja Põllumajanduse registrite ja informatsiooni ameti otsusele nr 17-6/167 (12.04.2018)

1. Andmed toetatava tegevuse elluviimise ja tulemuste kohta

IT-arenduse eesmärk on kaasajastada Eesti laevade ülevaatuste ja tunnistuste väljastamise (siiani suuresti paberipõhised) protsessid ning konsolideerida laevade andmeid sisaldavad registrid. Selleks luuakse kaasaegne Laevade infosüsteem (LIS), mis liidestatakse X-tee kaudu erinevate seotud osapooltega, et tagada laevade ajakohased andmed, ristkasutus ja infovahetus ning kaasaegsed e-teenused kliendile.

Eesmärgi saavutamiseks viis Veeteede Amet läbi ühe rahvusvahelise hankemenetluse uus süsteemi loomiseks. Lisaks riighankele viidi läbi 5 pakkumusmenetlust vastavalt Veeteede Ameti hankekorrale.

* Projektijuhtimise teenuse
* Süsteemi lähteülesande loomine sh eelanalüüs
* ISKE auditi pakkumusmenetlus
* Süsteemi turvatestimine
* Süsteemi lisaarendsutööd väikeses mahus

Tulenevalt 2020 aasta alguses riigis kehtestatud eriolukorrale pikendati Veeteede Ameti taotluse alusel projekti lõpptähtaega 6 kuu võrra.

Projekti tulemusena algatati Meresõiduohutuseseaduse muutmise seadus, millega luuakse alus käesoleva projekti tulemi õiguspäraseks kasutamiseks.

Projekti tulemuste saavutamiseks tehti koostööd erinevate ametiasutustega:

* Registrite ja Infosüsteemide Keskus (Laeva e-kinnistusraamatu andmete taaskasutamiseks)
* Maanteeamet- väikelaevade põhiandmete ristkasutamiseks
* Tarbijakaitse ja Tehnilise Järelevalve Amet- laevade kutsungite registreerimiseks ühtse protsessina
* Veterinaar-ja Toiduamet- kalalaevade registri vajaduste rahuldamiseks seoses kalalaevade tehnilise kontrolliga

Projekti tulemusena konsolideeriti riigi erinevates registrites olevad andmekogud ühtsese tehnillise rakendusse, mis on avatud välistele huvipooltele x-tee teenuste ja avaliku kasutajaliides kaudu.

Projekti tulemusena muutub paberdokumendi põhine menetlemine digitaalseks andmepõhiseks menetluseks, kus süsteemis on arvestatud teiste põhisüsteemide andmepõhiseid vajadusi ning standardeid seda näiteks isikute aadressandmete haldamisel või siis statistiliste aruannete väljastamisel ei looda enam valmis aruandemalle vaid esitatakse aruanded vajadusepõhiselt andmemudelist saadavate andmete kombineerimisel läbi aruanderakenduse.

Projekti üheks uuenduslikuks pooleks on laeva digitaalsete dokumentide veebipõhine validatsioon ning taasesitamise võimekus, mis avardab oluliselt laevaomanike tegevusvabadust ning vara kasutamismugavust. Rahvusvaheliste laevakontrollide dokumendikontrollid muutuvad uue süsteemiga usaldusväärsemaks, kuna lähteallikas on ainult Veeteede Ameti edaspidi Transpordiameti infosüsteemi põhine.

Projekti üheks suurimaks kasuks on avaliku kasutajaliidese loomine, millega luuakse alus andmete kvaliteedi tagamiseks ning administratiivse andmesisestuse vähenemiseks läbi andmete algallikate- laevaomanike andmesisestuse. Lahendusega loodi ühtne protsessipõhine menetlusvoog, mis võimaldab laevaomanikel läbi viia taotlusmenetlusi ühest keskkonnast sh süsteem teavitab huvitatud osapooli (näiteks TTJA kutsungite osas) süsteemipõhiste teavitustega.

Süsteemiga loodi ametnikele menetluskeskkond, kus on võimalik ühest kohast leida kõik laevaga seotud toimingud ning dokumendid. Süsteemile ligipääs võimaldatakse kõigile riigiasutuste esindajatele, kes vajavad laevadega seotud andmestiku sh kalandusosakonna ja kalalaevaregistri spetsialistidele.

Loodud infosüsteem majutatakse Riigipilve taristul, millega tagatakse süsteemi kõrgkäideldavuse ja turvalisuse nõuded projekti lõppedes.

Kokkuvõtlikult projektile eraldatud vahendid said kasutatud säästlikult ning efektiivselt. Projekti käigus tekkis täiendavaid vajadusi, mis käesoleva projekti raames ei olnud võimalik sisse võtta, kuid mida kindlasti süsteemi parema kasutamise huvides tuleks edasi viia.

1. Toetatava tegevuse tulemuste lühikokkuvõte

Loodud infosüsteem läbis ISKE auditi, mis kinnitab, et kasutusele võetav infosüsteem vastab riigis evitavatele süsteemi haldamise põhimõtetele.

Süsteemi kasutuselevõtt on planeeritud 2021 aasta 1 kvartali lõpus, kui Riigikogu suudab jõustada planeeritud seadusemuudatused.

Süsteemi ametkondlik kasutamine algab päras süsteemi RIHA-s registreerimist. Ametkondlik kasutus võimaldab süsteemi funktsionaalsuste tundmaõppimist ning garantiiliste vigade tuvastamist, mida ei olnud võimalik tuvastada tavapärase vastuvõtutestimisega, kuna reaalne menetluspraktika võib varieeruda dokumenteeritud protsessidest.

Peamised projekti tulemid on esitatud loendina ilma detailse kirjelduseta.

Detailsed kasutuslood on fikseeritud tsentraliseeritud dokumendikeskkonnas (<https://confluence.mkm.ee/display/LAEV>)

* Süsteemi autentimine ja autoriseerimine (TARA- teenuse kaudu) e-IDAS põhimõtteid järgides
* Süsteemipõhised teavitused kliendi ja menetleja vahel sh teavitused e-mailile
* Süsteemi kasutustingimustega nõustumine sh Isikuandmete töötlemise lubamine
* Süsteemis kasutajapõhiste rollide valmimine ning rollipõhise funktsionaalsuse kasutamine
* X-tee teenuste pakkumine sidussüsteemidele
* Andmejälgija teenuse kasutamine süsteemipäringute kontrollimisel
* SiGA allkirjastamisteenuse abil dokumentide allkirjastamine ja kinnitamine välistele osapooltele väljastamisel.
* Iseteeninduskeskkonna kasutamisvõimalused autenditud kasutajatele
	+ Volituste lisamine, muutmine
	+ Oma laeva andmete nägemine
	+ Taotluste otsimine
	+ Laeva dokumentide lisamine, alla laadimine, muutmine
	+ Taotluste esitamine
* Laeva sertifikaatide avalik valideerimisteenus (QR-koodi ja unikaalse süsteemikoodi kaudu)
* Menetluskeskkonna kasutusvõimalus vastavalt autenditud kasutaja privileegidele
	+ Laeva registreerimisega soetud toimingud sh menetluse alustamine, lõpetamine, tagasi suunamine
	+ Dokumentide väljastamine, e-sertifikaadid
	+ Dokumentide valideerimine ja lisamine laeva andmete juurde
	+ Riigilõivukohustuste otsimine ja sidumine menetlusega
	+ Väikelaevade otsing ja ülevaatuste tegemine
	+ E-sertifikaatide haldus
	+ Ülevaatuste planeerimine
	+ Laeva kontroll-lehtede ettevalmistamine ja täitmine sh offline versioon
	+ Ülevaatusaktide koostamine süsteemipõhiselt

Projekti üldise tulemusena võib kokkuvõtlikult öelda, et süsteemi loomisega loodi alus laevade registreerimise digitaalsele ja andmepõhisele protsessile. Projekti käigus analüüsiti läbi peamised tööprotsessid ning selles osas on muudatusettepanekud juba uue Transpordiameti arendusosakonna pädevuses ettevalmistada.

Loodi alus Eesti lipu all sõitvate laevade andmestiku ristkasutamiseks erinevate ametkondade töö paremaks korraldamiseks. Projekt tõi endaga kaasa palju uusi mõtteid süsteemide koosvõime parandamiseks sh rahvusvahelisel tasandil.

Kindlasti võib esile tuua projekti ulatuslikkuse ja uuenduslikkuse mõõdet, mille vastu on huvi tundnud juba lähiriikide mereadministratsioonid.

Projekt nii sisulises kui korralduslikus mõõtmes on olnud väga õpetlik nii projekti põhikasusaajate vaates kui ka ametkondade vahelise halduskoostöö mõttes. Kokkuvõtlikult võib öelda, et projekt on oma eesmärgid täitnud ning omab potentsiaali saada veelgi parema väljundi jätkuprojektide näol.